钦定古今图书集成/明伦汇编/氏族典/第365卷 > 《廖用贤尚友录》 > 琴彭
## 钦定古今图书集成/明伦汇编/氏族典/第365卷 > 《廖用贤尚友录》 > 琴彭

按《明外史琴彭传》：“彭，交阯人。永乐中，以乂安知府署
茶笼州事，有善政。宣德元年，黎利反，率众围其城。彭
拒守七月，粮尽卒疲，诸将无援者，城陷，彭死之。时交
阯人陈汝石、陶季容、陈汀皆以忠节著。汝石初为陈
氏小校，大军南征，率先归附，积功至都指挥佥事。永
乐十七年，四忙土官车绵子等叛，汝石从方政讨之”，
中流矢，与千户朱多蒲皆死。多蒲亦交阯人。季容世
为水尾县土官，以破贼功，进至宣化知府。会王通弃
交阯，季容义不从贼，乃率官属入朝。汀，古雷县千夫
长，数从方政击贼有功。王通弃地汀，愤恨北行，为贼
所得，贼授以官，汀誓不臣贼，从间道走入钦州。帝嘉
其义，以为指挥佥事。他若土官阮世宁，七源州土官
阮公庭，亦皆不愿从利，率所部来归。帝命加意抚恤
之。